Nog 'n 'renbaan' vir die Paarl in wording? | Netwerk24
Nog 'n 'renbaan' vir die Paarl in wording?
Nou word belastingbetalersgeld van sowat R20 miljoen uitgegee om nóg 'n "renbaan" vir Paarl te bou.
Die verlenging van Van der Stelstraat reguit tot by Klein Drakensteinweg gaan sekerlik nou die onwettige drag racers se plaaslike mekka raak.
Ek kan sommer al hoor hoe rev die enjins en skreeu die bande in die middernagtelike ure hier, asook die klank van die simpel ondersteuners hiervan wat lekker sit en juig langs die pad, dop in die hand.
En aangesien die verkeersafdeling van die munisipaliteit so hopeloos is, is dit seker net 'n kwessie van tyd voor diegene sommer by hierdie laatnag jaagtogte braaivure gaan laat brand en die partytjie is dan behoorlik aan die gang en oop vir almal.
Maar dan sien ek ook weer 'n voorbladberig waarin mense dood is in motorbotsings – veroorsaak deur hierdie jagery?